
OBRAZLOŽENJE 

Nacrta prijedloga Pravilnika o provođenju postupaka jednostavne nabave

I. Pravna osnova

Pravna osnova za donošenje Pravilnika o provođenju postupaka jednostavne nabave sadržana je u članku 15. stavku 2. Zakona o javnoj nabavi („Narodne novine“, broj 120/16, 114/22 i 48/26)  te članku 12. Statuta Javne ustanove Razvojna agencija Šibensko-kninske županije.
II. Razlozi donošenja

Donošenje novog Pravilnika o provođenju postupaka jednostavne nabave potrebno je radi usklađivanja s odredbama Zakona o izmjenama i dopunama Zakona o javnoj nabavi („Narodne novine“, broj 48/26), kojima su izmijenjena pravila provedbe postupaka jednostavne nabave.

U odnosu na važeći Pravilnik, ovim Pravilnikom osobito se:

· usklađuju vrijednosni pragovi jednostavne nabave
· uređuju postupci provedbe jednostavne nabave prema novim zakonskim pragovima, 

· uređuje provedba postupaka putem modula jednostavne nabave u Elektroničkom oglasniku javne nabave Republike Hrvatske (EOJN RH)
· uređuju pravna zaštita, rok mirovanja i institut prigovora
· preciznije uređuju pitanja sukoba interesa, rada Stručnog povjerenstva te izmjena ugovora tijekom njegova trajanja. 

Predloženim rješenjima osigurava se usklađenost sa Zakonom, veća transparentnost postupaka i učinkovitija provedba jednostavne nabave.
III. Financijske posljedice

Donošenje Pravilnika o provođenju postupaka jednostavne nabave ne zahtijeva dodatna financijska sredstva te će se njegova provedba osigurati u okviru postojećih organizacijskih i financijskih kapaciteta Naručitelja.

